Trummikile

Trummikile (ladina keeles membrana tympanica; membrana tympani) on paljudel tetrapoodidel kõrvas paiknev õhuke membraan, mis eraldab väliskõrva keskkõrvast.

Trummikile areng, anatoomia, kuju, sooned, morfoloogia ning patoloogia võivad erineda nii liigiti kui ka indiviiditi.

Roomajatel 
Paljudel roomajatel on trummikile. Trummikile puudub osadel sisalikel.

Maolistel 
Madudel puuduvad nii väliskõrv kui ka trummikile. Keskkõrv on neil olemas, kuid see ei osale kuulmisel.

Imetajatel

Inimestel 
Täiskasvanud inimesel paikneb trummikile välimise kuulmekäigu (vastsündinul ei ole see veel formeerunud) lõpus. 

Inimestel koosneb see kollageenkiude sisaldavast sidekoelisest ovaalsest lestest, mille läbimõõt on umbes 0,1 mm ja pindala umbes 0,7 cm2.<ref>Konstantin Bogdanov, Biology in Physics: Is Life Matter?, lk 127, 2000, Academic Press, Google'i raamat veebiversioon (vaadatud 13.12.2013) (inglise keeles)</ref>

Seestpoolt on trummikile kaetud limaskestaga ja väljastpoolt epidermisega. Seespool trummikilet on trummiõõs.

Trummikile võib krooniliste kõrvapõletike põdemisel küll mulgustuda, kuid harilikult taastub hiljem. 

Helilained panevad trummikile vibreerima. Trummikile abil muundatakse helirõhu võnkumine mehaaniliseks võnkumiseks (vibratsioon).

 Vaata ka 
keskkõrv
sisekõrv
väliskõrv

 Viited 

 Välislingid 
Meeli Roosalu. Inimese anatoomia'', Kirjastus Koolibri, lk 235, 2010, ISBN 978-9985-0-2606-9.

Kõrv